Diari Oficial de la Generalitat Valenciana


Sumari del DOGV 2142, del 11-11-1993 (1993/829727)

ORDRE de 4 d'octubre de 1993, de la Conselleria d'Educació i Ciència, per la qual s'autoritza el canvi de titularitat del centre docent privat d'Educació Pre-escolar Alevin, de Rocafort (València).
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/04/(3)/dof/vci/html**

### Dades del document

Número de DOGV
:   2142

Data del DOGV
:   11-11-1993

Secció del DOGV
:   DISPOSICIONS GENERALS

Número del document
:   1993/829727


Data del document
:   04-10-1993

Organisme emissor
:   Conselleria de Educació i Ciència

Tipus de document
:   Ordre

Ordre de 4 d'octubre de 1993, de la Conselleria d'Educació i Ciència, per la qual s'autoritza el canvi de titularitat del centre docent privat d'Educació Pre-escolar Alevin, de Rocafort (València).  
Vist l'expedient incoat a instància d'Eulalia Vicó Inclán, a favor de la qual se sol·licita el canvi de titularitat del centre docent privat Alevin, situat a la plaça d'Espanya, 1 de Rocafort (València), amb número de codi 91015675.  
Vist que el centre va obtenir la classificació provisional en el nivell d'Educació Pre-escolar, per a 1 unitat de jardí d'infància i una de pàrvuls, amb una capacitat global de 60 llocs escolars per Ordre del Ministeri d'Educació i Ciència de 20 de novembre de 1980 (BOE 23.12.80).  
Vist que, segons consta en el Registre de Centres Docents de la Comunitat Valenciana, la titularitat del centre correspon a Enma Sales Cervera, la qual mitjançant document públic de subrogació, amb número de protocol 1153, atorgat davant el notari de València Sr. Joaquin Borrell Garcia, afirma haver transmitit els drets de titularitat del centre a la Sra. Eulalia Vicó Inclan, qui, en el mateix document públic, se subroga en totes les càrregues i obligacions de l'anterior titularitat amb el Ministeri d'Educació i Ciència i, en el seu cas, amb la Conselleria d'Educació i Ciència.  
Vista la Llei Orgànica Reguladora del Dret a l'Educació, la Llei Orgànica del Sistema Educatiu i el Reial Decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Article únic  
Autoritzar el canvi de titularitat del centre docent privat d'Educació Pre-escolar Alevin, amb número de codi 65915165, a favor d'Eulalia Vicó Inclán, la qual, com a cessionària, se subroga en la totalitat d'obligacions i drets que qui cedeix hagués contret amb la Conselleria d'Educació i Ciència i el Ministeri d'Educació i Ciència.  
El canvi de titularitat no afectarà el règim de funcionament del centre.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIO FINAL  
Aquesta ordre posa fi a la via administrativa, d'acord amb el que disposa l'article 109. C) de la Llei 30/1992, i contra ella es podrà interposar recurs contenciós administratiu, el qual requereix comunicació prèvia davant el Conseller de Educació i Ciència, tal i com exigeix l'article 110.3 de la mateixa llei. El recurs contenciós administratiu s'interposarà davant el Tribunal Superior de Justícia de la Comunitat Valenciana dins del termini de dos mesos comptadors a partir de la data de publicació d'aquesta ordre al Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 4 d'octubre de 1993  
El Conseller d'Educació i Ciència,  
JOAN ROMERO GONZALEZ


Còpia Permalink ELI